
Masao Kitagawa* : Notulae fractae ob floram 
Asiae Orientalis (19) 

Potentilla Freymiana Bornmiiller in Mitteil. Thiir. Bot. Ver. N. F. 20 : 12 
(1904). 

P. fragarioides Linnaeus var. ternata Maximowicz in M61. Biol. 9 : 159 (1873). 
P. ternata (Maximowicz) Freyn in Oesterr. Bot. Zeitschr. 1902: 62 (1902) 
non Koch (1847). 

f. monophylla (Koidz.) Kitagawa, stat, nov .—Potentilla monophylla Koidz. 
ex Terazaki, Zoku-nihon-syokubutsu-zuhu t. 3085 (1938). 

Folia omnia simplicia non ternata radicalia et caulina inferiora longe 
petiolata caulina superiora sursum brevius petiolata suprema sessilia et in- 
florescentiae bracteata; lamina obovata, late ovata, orbiculata vel flabellata apice 
rotundata basi integra cuneata—late cuneata vel truncata—subcordato-truncata 
margine sine basin grosse fere regulariter dentata dentibus late ovatis apice 
acuminatis supra viridis parce pilosula infra pallescens ad nervos pilosula 2-40 
mm longa 1.5-30mm lata; petioli graciles subadpresse sericeo-pilosuli ad 7.4cm 
longi. Ceteri ut typo. 

Nom. Jap. Hitotuba-kijimusiro. 

Hab. Japonia: Prov. Ugo: prope Oh-kuzu-mura, Kita-akita (M. Matsuda 
Mai. 27 1932). 

Polygonum (Ser. Bellardiiformes) ramuliflorum Kitagawa, sp. nov. 

Afiine P. patulum M. Bieberstein, tamen differt racemis inferne sparse 
ramosis, floribus ad nodos quisque multioribus, acheniis faciebus laevibus non 
punctatis nec striolatis, etc. 

Radix mihi ignota. Caulis erectus rigidus glaber teres nervuloso-striatus 
supra medium ramosus ultra 80 cm altus, internodiis (sine racemis) 2.5-5 cm 
longis, ramis longis erecto-patentibus laxe ramulosis. Ochreae inferne castaneo- 
fuscae superne albo-hyalinae et irregulariter laceratae elevato-striato-nervatae 
ad 8 mm longae. Folia inferiora caduca non vidi crassiuscule herbacea toto 
glabra sessilia anguste linearia—latiuscule linearia apice obtuso-acuta—acuta 
basi cuneato-acutata margine plana integra et laevia medio 1-nervata nervis 
lateralibus obsculis 3-4-jugis erectiusculis 0.3-3.3 cm longa 1-4 mm lata. Racemi 
in apice ramorum terminantes non axillares saepe inferne sparse ramulosi ita 
compositi superne densi inferne laxi et interrupti ad 3 cm longi. Ochreolae 
infra medium fuscae supra medium tenuiter albo-hyalinae nervulosae apice 
irregulariter laceratae 3 mm longae. Flores ad nodos 4-8 fasciculati. Pedicelli 
apice articulati potius graciles glabri erecti—cernui in fructu ad 4 mm longi. 
Perigonium 2/3 lobatum sub anthesin 2 mm longum persistens, lobis 5 viridibus 
sed margine superne albo-hyalinis exterioribus ellipticis interioribus ovato- 
ellipticis omnibus apice rotundatis fere aequilongis 1-nervatis. Antherae fere 
orbiculatae flavae 0.3 mm longae. Filamenta ad basin loborum perigonii affixa 
inferne late ovato-dilatata superne acuminato-cuspidata 0.6 mm longa basi 0.3 mm 
lata. Styli 2 brevissimi 0.2 mm longi apice subcapitato-stigmati. Achenium in¬ 
clusum castaneo-fuscum inferne obtuse superne acute trigonum faciebus leviter 
concavis ovatis—late ovatis apice acutis basi rotundatis lucidis laevibus ad 1.8- 
2 mm longum. 

Nom. Jap. Hozaki-mitiyanagi (nov.). 

Hab. Japania : Prov. Oomi: prope Kamakake-mura, Gamo (C. Hashimoto 
Aug. 24 1951—Holotypus in herb. NSM). 

Distr. Japonia (Honsyu). 

Polygonium (Ser. Aviculariformes) Yamatutae Kitagawa, sp. nov. 

Hoc videtur cognatum P. liaotungense Kitagawa, sed caule erecto, foliis 
margine laevibus non scabridis in sicco non elevato-nervosis, floribus minoribus, 
acheniis fuscis perigonio duplo majoribus manifeste distinguendum. 

Radix ignota. Caulis erectiusculus rigidulus glaber teres tenuiter nervuloso- 
striatus toto ramosus ad ultra 50 cm altus, ramis elongatis ramulosis. Ochreae 
inferne fuscae superne tenuiter albo-hyalinae et irregulariter profunde lacerato- 
fissae longitudine nervatae 3-6 mm longae. Folia sessilia crassniscule herbacea 
anguste—late linearia apice acuta raro obtusa basi sensim attenuata utrinque 
glabra margine glabra laevia medio 1-nervata nervis lateralibus obsoletis 3-6-jugis 
0.5-3.7cm longa l-4mm lata. Flores omnes axillares ad nodos 2-3. Pedicelli rigidi 
breves apice articulati glabri ad 2 mm longi. Perigonium 3/4 lobatum 2-3 mm 
longum, lobis omnibus 1-nervatis externis oblongis rotundatis 0.8 mm latis inter¬ 
nis ellipticis rotundatis 1 mm latis. Antherae orbiculatae rubrae 0.3 mm in 
diametro. Filamenta ad basin loborum perigonii adnata inferne deltoideo- 
dilatata superne subito acuminato-cuspidata 0.8 mm longa basi 0.5 mm lata. 
Styli 3 brevissimi glabri fusci apice capitato-stigmatosi 0.3 mm longi. Ovarium 
late ovato-trigonum clare castaneo-fuscum. Achenium perigonio duplo superans 
acute trigonum fuscum lucidum sed minute punctulatum apice acutum basi 
rotundatum faciebus ovatis ad 2.5 mm longum. 

Nom. Jap. Nagaba-mitiyanagi (nov.). 

Hab. Manshuria: Prov. Feng-t’ien ; circa Pei-ling Hfcli;] (K. Yama- 

tuta Jul. 10 1924—Holotypus in herb. NSM). 

Distr. Manshuria. 

Angelica pseudo-shikokiana Kitagawa, sp. nov. 

Similis A. shikokiana Makino, sed differt segmentis foliorum forma et serra- 
tione, foliis supra ad nervos pubescentibus, petalis angustioribus, fructis basi non 
cordatis, semine ventre planato, etc. 

Planta potius robusta. Caulis rigidus teres striatus inferne glabra superne 
densius pubescens fistulosus. Folia caulina tantum vidi ampla ternato-2-3-pin- 
natisecta herbacea supra viridia ad nervos laxe—dense puberula infra pallidiora 
glabra minute reticulato-nervosa margine glabra grosse serrata et crasse margi¬ 
nata ; lamina ambitu pentagono-deltoidea ad 37 cm longa ad 30 cm lata, pinnis 
1-3-jugis inferioribus longiuscule petiolulatis superioribus sensim brevius petio- 
lulatis supremis sessilibus, segmentis ultimis late ovatis, oblique late ovatis, 
anguste ovatis vel oblongo-lanceolatis apice sensim acuminatis basi cuneatis—- 
cordatis saepe profunde lobatis; petioli breves—longi inferne vel toto vaginantes 
glabri vaginis latis ventricosis coloratis longitudine multi-nervosis ad 3 cm latis. 
Umbella ad 14 cm in diametro; radii 8-23 rigidi striati puberuli 0.4-6 cm longi; 
involucri phylla nulla. Umbellulae multiradiatae; radii ad ca. 30 inaequilongi 
rigidi puberuli 1-6 mm longi; involucelli phylla 2-7 subulata linearia vel subulato- 
lanceolata foliacea viridia fere glabra vulgo 1-nervata inaequilonga ad 15 mm 
longa. Calycis dentes obsoleti. Petala ovata apice acuminata et incurvata basi 
fere rotundata 1-nervata alba 1.5 mm longa 1 mm lata. Filamenta alba crasse 
filiformia ca. 2 mm longa glabra. Antherae orbiculatae 0.7 mm longae apice 
emarginatae. Stylopodium depresso-conicum glabrum sed granuloso-rugulosum. 
Styli 2 recurvato-patentes breves filiformes sed crassi fusci apice capitato- 
stigmatosi 0.6 mm longi. Fructus immaturati tantum vidi nigrescenti-fusci 
ovato-oblongi apice basique acutati 5 mm longi 2 mm lati; mericarpia subdepressa 
facie sparse albo-lepidota; jugi dorsales 3 nerviformes marginales 2 anguste 
alati alis crassiusculis ca. 0.5 mm latis; valleculae omnes 1-vittatae; commissura 
planata 2-vittata; vittae potius magnae remotae complanatae. 

Nom. Jap. Tukusi-toki (nov.). 

Hab. Japonia : Kyusyu : Prov. Hizen : in ins. Hirato (T. Hashimoto Aug. 
16-19 1951—Flolotypus in herb. TI); Prov. Bungo : sine loco speciali (T. Makino 
1938—Paratypus in herb. MAK). 

Distr. Japonia (Kyusyu bor.). 





